המגדל האפל (סרט)

המגדל האפל (באנגלית: The Dark Tower) הוא סרט פנטזיית פעולה אמריקאי המבוסס באופן רופף על סדרת הספרים באותו השם שנכתבה על ידי סופר האימה והמותחנים סטיבן קינג. הסרט מבוים על ידי הבמאי ניקולאי ארסל, ומככבים בו אידריס אלבה כרונלד דשיין, אקדוחן אשר תפקידו הוא להגן על "המגדל האפל" - מגדל עתיק יומין אשר תומך פיזית בכל המציאויות הקיימות, ומת'יו מקונוהיי כוולטר או'דין המכונה גם האיש בשחור, מכשף ויריבו של רונלד אשר מנסה להשמיד את המגדל ואיתו את המציאות המוכרת לנו בהווה. הסרט יצא לאקרנים לראשונה ב-31 ביולי 2017 ב"המוזיאון לאמנות מודרנית שבניו יורק, אך הקרנת הבכורה העולמית שלו התקיימה ב-4 באוגוסט 2017. בישראל, הסרט יצא לאקרנים ב-10 באוגוסט 2017. ג'ייק צ'יימברס נער סקרן והרפתקן בן 11 שמגלה רמזים על מימד אחר שנקרא "מידוורלד" (אמצע העולם). כשלהפתעתו הוא מוצא את עצמו במידוורלד, ג'ייק פוגש אקדוחן בשם רולנד דשיין, אשר נמצא במסע אל "המגדל האפל" הנמצא בסוף העולם ולהגיע לנקודת החפיפה בין הזמן והמרחב בתקווה להציל את כל הקיום מהכחדה, אך כאשר הם מגלים כי מכשף מרושע בשם וולטר או'דין דולק אחריהם, השניים יגלו כי ייתכן שסיכוייהם להשלים את מסעם בשלום יהיה כמעט ולא אפשרי. אידריס אלבה - רונלד דשיין/האקדוחן מת'יו מקונוהיי - וולטר או'דין/וולטר פאדיק/האיש בשחור טום טיילור - ג'ייק צ'יימברס קלאודיה קים - ארה שמפיין פראן קראנץ - פימלי אבי לי קרשו - טירנה ג'קי ארל היילי - סאייר קת'רין ויניק - לורי צ'יימברס דניס הייזברט - סטיבן דשיין מייקל ברביירי - טימי חוסה זוניגה - דוקטור הוטצ'יקס אלכס מקגרגור - סוזן דלגאדו ניקולס המילטון - לוקאס הנסון דה-ווט נאגל - טאהין טק הסרט היה אמור לצאת לאקרנים ב-17 בפברואר 2017, אך בנובמבר 2016, תאריך יציאת הסרט לאקרנים הוזז ל-28 ביולי 2017 על מנת ליצור נקודת משקל עבור יציאת הסרט ג'ומנג'י: שורדים בג'ונגל לאקרנים. בסוף מרץ 2017, התאריך הוזז ל-4 באוגוסט 2017, במקום סרטם החדש של "Sony Pictures", "אמוג'י: הסרט". עריכה גולמית ומרוטשת של הטריילר הראשוני הודלף ברחבי האינטרנט ב-10 באוקטובר 2016, אך מאוחר יותר הוא הוסר לגמרי מכל הרשת. ב-3 במאי 2017, המפיצים הפיצו טריילר מלא. בצפון אמריקה, הסרט יצא לאקרנים יחד עם הסרטים "חטוף" ו"דטרויט". בספטמבר 2016, "Entertainment Weekly" דיווחו כי לאחר יציאת הסרט לאקרנים, סדרת טלוויזיה העתידה להקדים ולהמשיך את אירועי הסרט מתוכננת להשתחרר בשנת 2018, כשגם אידריס אלבה וגם טום טיילור עתידים לחזור לגלם את תפקידיהם כרולנד וג'ייק, בהתאמה. על פי הדיווחים, הסדרה תגולל את הרקע שקדם לאירועי הסרט, ותהיה מבוססת על הספר הרביעי בסדרה - "המגדל האפל - המכשף והבדולח", וילוהק לסדרה שחקן צעיר שיגלם את רולנד בימי צעירותו. במהלך השיווק של "המגדל האפל", הסרט שווק על ידי אולפני Sony כחלק מזיכיון "יקום הממלכה המחוברת'", יקום בדיוני דמיוני ורב ממדי המחבר רטרואקטיבית בין עיבודים שונים לספריו של קינג, דרך המגדל האפל (מה שהגיוני בהחלט לפי סדרת הספרים הטוענת כי המגדל האפל מקשר בין מציאויות שונות). נכון לעכשיו, הסרטים "הניצוץ", "כריסטין", "חומות של תקווה", "מיזרי, "קוג'ו", "קארי" ו"זה" מהווים חלק מן היקום הזה, יחד עם האתחול המחודש של "העמדה" ו"סיילם לוט" שנמצאים כעת בשלבים הראשונים של ההפקה. נכון לאוגוסט 2017, לא ידוע אם מתיו מקונוהיי יחזור לגלם את דמותו של וולטר או'דין. אתר האינטרנט הרשמי של המגדל האפל "המגדל האפל", במסד הנתונים הקולנועיים IMDb (באנגלית) "המגדל האפל", באתר נטפליקס "המגדל האפל", באתר AllMovie (באנגלית) "המגדל האפל", באתר Rotten Tomatoes (באנגלית) "המגדל האפל", באתר Box Office Mojo (באנגלית) "המגדל האפל", באתר Metacritic (באנגלית) "המגדל האפל", באתר אידיבי "המגדל האפל", במסד הנתונים הקולנועיים KinoPoisk (ברוסית) אינה טוקר, "מטומטם ללהק מישהו רק בגלל צבע העור שלו" - במאי "המגדל האפל" בריאיון, באתר ynet, 9 באוגוסט 2017 ביקורות אורון שמיר, עכבר העיר אונליין, "המגדל האפל": בלתי זכיר בעליל, באתר הארץ, 10 באוגוסט 2017 ארז דבורה, ביקורת סרט: "המגדל האפל" - מעריציו של סטיבן קינג זועמים, ובצדק, באתר ynet, 11 באוגוסט 2017 נתנאל שלומוביץ, "המגדל האפל": יש לאן לטפס, באתר הארץ, 13 באוגוסט 2017 דני לרנר, גם יצירת מופת של סטיבן קינג אפשר להרוס, באתר nrg‏, 18 באוגוסט 2017